"Setswana Puo ya Gae (HL)/P2 22 DBE/Ngwanaitseele 2018 NSC KAROLO YA C: TERAMA Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga. • Batlhatlhojwa ba tshwanetse go araba potso e le NNGWE go tswa mo terameng e ba e ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16: POTSO YA TLHAMO MATSAPA DI A TSAYA KAE? – SS Mokua Teramakhutshwe ya 'Mosadi ke wa me', e tlhagisa matlhabisaditlhong a mo botshelong a lerweng ke megagaru le go sa kgotsofale. Tshegetsa bonnete jwa tlhagiso e, o ikaegile ka ditiragalo tsa matlhabisaditlhong tse di senolwang ke moterama. Boleele jwa tlhamo e nne mafoko a a ka nnang 400–450. [25] POTSO 17: DIPOTSO TSE DIKHUTSHWANE MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO G (Ke letsatsi la Lamatlhatso. Nnaniki o ntse a anega dikhai mo terateng, Moremi o a mo thusa.) MMUI A: (O a tshegatshega.) Go nna le monna yo o go thusang go monate. (Moremi o a mo lebelela.) 5 Ga se gantsi o fitlhela monna a thusa mosadi. MMUI B: Thusano e nna teng fa go le kutlwano mo lapeng. MMUI A: Ditsala tsa gago fa di ka tsena fa jaanong, o tlaa bo o ntlogela, o ba tshaba. MMUI B: (O a ikgakatsa) Nna! Ke ba tshaba? 10 MMUI A: Wena! O tshaba gore ba re o apere jase. (Ba a tshega.) MMUI B: Mosadimogolo ga a tlhole a kgona. O akgilwe ke loso lwa mokgalajwana wa gagwe. MMUI A: Mm! Ke a go utlwa. A o na le leano? 15 MMUI B: Ee! Re tshwanetse go batla motho yo o tlaa nnang le ena. Ngwana wa ga mmangwane o nkutlwisitse botlhoko gore a tlogele mme a le esi. MMUI A: Go ntse jalo, batho ba losika ga ba tshepagale. MMUI B: E seng ba botlhe, ba bangwe. Mme fela mo lebakeng le, ke bona go le botoka gore re batle motho yo o tswang kgakala. 20 MMUI A: (O tsholetsa lentswe.) Motho wa kwa kgakala? Fa go le jalo, o tshwanetse go itse kwa ga gaabo pele o ka mo tsaya. Kwalololo e ileditswe Phetla"